მერიდიანი

მერიდიანი (ლათ. meridies) — დიხაუჩაშ პოლუსეფიშ მიორსხუალი ქართეფი რე. მერიდიანიშ ართგრადუსიანი არყაშ სიგირძა ოშქაშეთ 111,1 კმ რე, ოშქაშე სიგირძა 40 009 კმ რე. მერიდიანეფიშ გრადუსეფიშ კოროცხუა იჭყაფჷ გრინვიჩიშ მერიდიანიშე.
გეოჭაჭმენტური ვეშ ნძალღოზიშ პროექცია დიხაუჩაშ ჟინპიჯის. ჭაჭმენტური მერიდიანეფი იშაყარუ დიხაუჩაშ ოორუე დო ობჟათე ჭაჭმენტურ პოლუსეფს. ჭაჭმენტურ მერიდიანს მიკმალ ვერტიკალურ ლაბარტყიას ჭაჭმენტური მერიდიანიშ ბირტყა ჯოხო. დიხაუჩაშ ჟინპიჯიშ ათე დიხას ჭაჭმენტური მერიდიანიშ ლაბარტყია ვემანგებჷ გეოგრაფიული მერიდიანიშ ბირტყას. კუნთხუს თინეფ შქას ჭაჭმენტური გინოკინა ჯოხო. ათე კუნთხუ ითირუ აკანიშ დო ბორჯიშ მეჯინათ.
გინორთი უღუ ხოლო გეოჭაჭმენტურ მერიდიანს — მეჩამილ დიხას დო ოორუე დო ობჟათე გეოჭაჭმენტური პოლუსეფიშ მიორცხუაფალ ქართეფს გიმაულარი ბირტყაშ დიხაუჩაშ ჟინპიჯიშ გინოკვათუაშ ღოზის. გეოჭაჭმენტური მერიდიანეფი დიდი ქართეფიშ არყეფს მეურე. ჭაჭმენტური მერიდიანეფიშე გინორთი უღუ, ნამუეფით დიხაუჩაშ რეალური ჭაჭმენტური ვე რე, გეოჭაჭმენტური მერიდიანეფი ოძირანს თიშ მაართა მეთინუას — ართნერი დოჭაჭმენტელი დიხაუჩაშ სფეროშ ვეს.

 რესურსეფი ინტერნეტის
მერიდიანი – ენციკლოპედია ბრიტანიკა

კატეგორია:გეოდეზია
კატეგორია:კარტოგრაფია
კატეგორია:ნავიგაცია
კატეგორია:გეოგრაფიული ტერმინეფი